b'\n_START_ARTICLE_\nVladivostokas\n_START_SECTION_\nIstorija\n_START_PARAGRAPH_\n\xc4\xaekurtas 1860 m. kaip karinis postas. 1862 m. tapo uostu, 1871 m. oficialiai tapo pagrindiniu Rusijos uostu prie Ramiojo vandenyno. Nuo 1880 met\xc5\xb3 turi miesto teises. 1903 m. nutiesta Transsibiro magistral\xc4\x97. 1918\xe2\x80\x931920 m. karo metu j\xc4\xaf buvo u\xc5\xbe\xc4\x97m\xc4\x99 anglai, amerikie\xc4\x8diai ir japonai.\n_START_SECTION_\nKatalik\xc5\xb3 ba\xc5\xbeny\xc4\x8dia\n_START_PARAGRAPH_\nKatalik\xc5\xb3 parapija mieste \xc4\xafsteigta 1891 m. Jos veikla ap\xc4\x97m\xc4\x97 did\xc5\xbeiulius Tolim\xc5\xb3j\xc5\xb3 Ryt\xc5\xb3 plotus, o tarp parapijie\xc4\x8di\xc5\xb3 buvo ir Sachalino salos katorgininkai\xc2\xa0\xe2\x80\x93 1863\xc2\xa0m. sukil\xc4\x97liai, ir tremtiniai i\xc5\xa1 Lietuvos bei Lenkijos. Ba\xc5\xbeny\xc4\x8dios fiijos buvo Aleksandrovske (Sachalinas), Chabarovske, Blagove\xc5\xa1\xc4\x8denske, Usurijske ir dvi Harbine. Pirmuoju klebonu tapo kun. Kazimieras Radzi\xc5\xa1evskis, perkeltas i\xc5\xa1 \xc5\xaalos parapijos (dab. Vitebsko sritis Baltarusijoje). V\xc4\x97liau parapijoje kunigavo A. \xc5\xa0piganovi\xc4\x8dius, P. P. Bulvi\xc4\x8dius, P. Silovi\xc4\x8dius, S. Lavrinovi\xc4\x8dius, V. Mir\xc5\xbevinskis, B. Janovi\xc4\x8dius, G. Jurkevi\xc4\x8dius, V. Ostrovskis, A. Eismontas, A. Le\xc5\xa1\xc4\x8dinskis ir pranc\xc5\xabz\xc5\xb3 misijos dalyviai._NEWLINE_Vladivostoko katalikai meld\xc4\x97si medin\xc4\x97je ba\xc5\xbeny\xc4\x8dioje, o, jai sudegus, 1921\xc2\xa0m. buvo konsekruota nauja m\xc5\xabrin\xc4\x97 \xc5\xa1ventov\xc4\x97. Kai 1923 m. buvo \xc4\xafsteigta Vladivostoko katalik\xc5\xb3 vyskupija ir jos vadovu paskirtas vysk. Karolis Slivovskis, miesto ba\xc5\xbeny\xc4\x8dia tapo katedra._NEWLINE_Vladivostoko parapija gyvavo neilgai: 1927\xc2\xa0m. vyskupas K. Slivoskis buvo i\xc5\xa1tremtas, 1931\xc2\xa0m. nuteistas kal\xc4\x97ti kunigas G. Jurkevi\xc4\x8dius, o aktyvesni parapijie\xc4\x8diai su\xc5\xa1audyti. Ba\xc5\xbeny\xc4\x8dia buvo u\xc5\xbedaryta. 1991\xc2\xa0m. parapija palengva atsik\xc5\xabr\xc4\x97, v\xc4\x97liau jai sugr\xc4\x85\xc5\xbeinta \xc5\xa0v\xc4\x8d. Mergel\xc4\x97s Marijos, Dievo Motinos ba\xc5\xbeny\xc4\x8dia.'